ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός ως διατηρητέου του κτηρίου και
του περιβάλλοντος χώρου αυτού, που βρίσκεται
επί της οδού Θ. Πουλίδου 62 (σημερινή αρίθμηση), στον ιστορικό τόπο «Παναγία» του Δήμου
Καβάλας.
Κήρυξη ως αναδασωτέας, έκτασης εμβαδού 0,25
στρεμ., στη θέση «Βραχάκι», οικισμού ΟΣΜΑΕΣ,
Κοινότητας Μαλεσίνας, Δήμου Λοκρών, Π.Ε. Φθιώτιδας.
ΑΠΟΦΑΣΕΙΣ
Αριθμ. 875
(1)
Χαρακτηρισμός ως διατηρητέου του κτηρίου και
του περιβάλλοντος χώρου αυτού, που βρίσκεται
επί της οδού Θ. Πουλίδου 62 (σημερινή αρίθμηση), στον ιστορικό τόπο «Παναγία» του Δήμου
Καβάλας .
O ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Του ν. 4067/2012 «Νέος Οικοδομικός Κανονισμός»
(Α’ 79) και ειδικότερα του άρθρου 6 αυτού,
β) του π.δ. 358/1986 «Καθορισμός αρμοδιοτήτων
Υπουργείου Βόρειας Ελλάδας» (Α’ 158) και ειδικότερα
της περ. (αα) της παρ. δ του άρθρου 2, που αναφέρονται
στο χαρακτηρισμό κτηρίων ως διατηρητέων ή οικισμών
ή τμημάτων αυτών ως παραδοσιακών,
γ) των π.δ. 24/2015 (Α’ 20) και π.δ. 123/2016 (Α’ 208),
περί σύστασης και μετονομασίας Υπουργείων.
δ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131) και
ε) του π.δ. 141/2017 «Οργανισμός Υπουργείου Εσωτερικών» (Α’ 180).
2. Την υπ’ αρ. 1399/07.07.2023 κοινή απόφαση του
Πρωθυπουργού και της Υπουργού Εσωτερικών «Ανάθεση αρμοδιοτήτων στον Υφυπουργό Εσωτερικών, Ευ-
στάθιο Κωνσταντινίδη» (Β’ 4404).
3. Το υπό στοιχεία (ΥΠΕΣ 5931/27-12-2023) 6196/
15-12-2023 έγγραφο του Τμήματος Ελέγχου Κατασκευών
της Διεύθυνσης Δόμησης και Πολεοδομικών Σχεδιασμού
του Δήμου Καβάλας, με το οποίο μας αποστάλθηκε η
υπ’ αρ. 14/2023 έκθεση επικινδύνου που αφορά στο
προς χαρακτηρισμό ως διατηρητέο κτήριο του θέματος.
4. Την από 20/11/2023 αιτιολογική έκθεση της Διεύθυνσης Περιβάλλοντος, Πολιτισμού και Πολιτιστικής
Κληρονομιάς και Αθλητισμού του Υπουργείου Εσωτερικών (τομέας Μακεδονίας και Θράκης), που αφορά στον
χαρακτηρισμό ως διατηρητέου, του κτηρίου και του περιβάλλοντος χώρου αυτού, που βρίσκεται επί της οδού
Θ. Πουλίδου 62, (σημερινή αρίθμηση), στον ιστορικό
τόπο «Παναγία» του Δήμου Καβάλας.
5. Το υπ’ αρ. 4680/21-11-2023 έγγραφο της Διεύθυνσης
Περιβάλλοντος Πολιτισμού και Πολιτιστικής Κληρονομιάς και Αθλητισμού του Υπουργείου Εσωτερικών (τομέ-
ας Μακεδονίας και Θράκης), με το οποίο κοινοποιείται η
προαναφερθείσα αιτιολογική έκθεση στους φερόμενους
ιδιοκτήτες.
6. Το γεγονός ότι δεν υποβλήθηκε ένσταση, στο προβλεπόμενο χρονικό διάστημα από τους φερόμενους
ως ιδιοκτήτες του κτηρίου του θέματος, σύμφωνα με
τις υπεύθυνες δηλώσεις τους, που αποστάλθηκαν με
ηλεκτρονικό ταχυδρομείο στις 19-1-2024 με αρ. πρωτ.
(ΥΠΕΣ): 331/19-1-2024.
7. Την από 23/1/2024 εισήγηση της Διεύθυνσης Περιβάλλοντος και Πολιτισμού του Υπουργείου Εσωτερι-
κών (τομέας Μακεδονίας και Θράκης) προς το Κεντρικό
Συμβούλιο Αρχιτεκτονικής του Υπουργείου Εσωτερικών
(τομέας Μακεδονίας και Θράκης) (ΚΕ.Σ.Α.ΜΑ.Θ.).
8. Την από 14-02-2024 ομόφωνα θετική γνωμοδότηση
του ΚΕ.ΣΑ.ΜΑ.Θ (πρακτικό 2/14-02- 2024/θέμα 24ο), για
τον χαρακτηρισμό ως διατηρητέου του κτηρίου και του
περιβάλλοντος χώρου αυτού, που βρίσκεται επί της οδού
Θ. Πουλίδου 62, (σημερινή αρίθμηση), στον ιστορικό
τόπο «Παναγία» του Δήμου Καβάλας.
9. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019,
καθότι, ως πράξη με μικτό χαρακτήρα, διαθέτει στοιχεία
εν μέρει ατομικά και εν μέρει κανονιστικά, ο διαχωρισμός των οποίων δεν είναι δυνατός [σχετ. η υπ’ αρ. 59/
7-2-2020 εγκύκλιος του Υπουργού Επικρατείας «Οδηγίες
εφαρμογής του άρθρου 109 του ν. 4622/2019 (Α’ 133)
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
23 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 253
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 253/23.04.2024
σχετικά με την αρμοδιότητα των Προϊσταμένων Γενικών
Διευθύνσεων των Υπουργείων για την τελική υπογραφή
ατομικών διοικητικών πράξεων» (ΑΔΑ: Ω5Α146ΜΓΨ7Δ1Ε)].
10. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού ή του προϋπολογισμού του οικείου
Ο.Τ.Α., αποφασίζουμε:
1. Χαρακτηρίζουμε ως διατηρητέο το κτήριο καθώς και
στοιχεία και κατασκευές του περιβάλλοντος χώρου αυτού, που βρίσκεται επί της οδού Θ. Πουλίδου 62, (σημερι-
νή αρίθμηση) στον ιστορικό τόπο «Παναγία» του Δήμου
Καβάλας, όπως φαίνεται στο τοπογραφικό διάγραμμα
(που συνοδεύει την παρούσα αιτιολογική έκθεση), για
τους παρακάτω κυρίως λόγους:
α) Πρόκειται για αξιόλογο κτίσμα εντός της συνοικίας «Παναγίας» Καβάλας, στο οποίο ενσωματώνονται
χαρακτηριστικά της παραδοσιακής αρχιτεκτονικής, με
επιρροές από νεοκλασικισμό και εκλεκτικισμό στα μορφολογικά και τυπολογικά του στοιχεία,
β) μαζί με τα στοιχεία του περιβάλλοντος χώρου του,
συνθέτει μια ενδιαφέρουσα και αξιόλογη ενότητα κτιρίου, αναδεικνύοντας τον αρχιτεκτονικό πλούτο της
περιοχής «Παναγία» Καβάλας,
γ) βρίσκεται πάνω σε έναν από τους βασικότερους
δρόμους (οδός Θ. Πουλίδου) της συνοικίας «Παναγίας»
Καβάλας, στην περιοχή της οποίας υπάρχουν αρκετά
διατηρητέα και αξιόλογα κτήρια, δημιουργώντας, μαζί
με αυτά, ένα ενδιαφέρον σύνολο κτηρίων. Ο χαρακτηρισμός του ως συνόλου με τον περιβάλλοντα χώρο του,
θα συμβάλει στη διατήρηση της ιστορικής μνήμης και
φυσιογνωμίας της συγκεκριμένης περιοχής της «Παναγίας» Καβάλας.
2. Δεν χαρακτηρίζονται ως διατηρητέες: α) οι πάσης
φύσεως νεότερες επεμβάσεις ή στοιχεία που αλλοιώνουν
το αρχικό κτήριο, όπως ο εξώστης που διαμορφώνεται
στη δυτική όψη του, στην 3η στάθμη του ορόφου και
β) τα κατάλοιπα κατασκευής από συμπαγείς πλίνθους
που υφίστανται στο δώμα του υπόσκαφου χώρου στο
βόρειο όριο του οικοπέδου και σε επαφή με όμορη ιδιοκτησία, καθώς δεν υπάρχουν στοιχεία, σε τυπολογικές
και μορφολογικές συσχετίσεις με το αρχικό κτήριο.
3. Επιτρέπονται:
α) Η επισκευή, ο εκσυγχρονισμός των εγκαταστάσεων, η στατική ενίσχυση του κτηρίου, αλλά και των κα-
τασκευών του περιβάλλοντος χώρου αυτού, για λόγους
στατικούς και λειτουργικούς, χωρίς αλλοίωση του αρχιτεκτονικού και μορφολογικού τους χαρακτήρα και των
βασικών αρχών της σύνθεσής τους,
β) η δυνατότητα ανακατασκευής τμημάτων του κτηρίου ή των στοιχείων και κατασκευών του περιβάλλοντος
χώρου του, σύμφωνα με μελέτη αποτύπωσης που έχει
προσκομιστεί, εφόσον αυτά κριθούν, λόγω των εκτεταμένων φθορών τους, ως επικινδύνως ετοιμόρροπα,
με την απαραίτητη έκδοση έκθεσης επικίνδυνης ετοιμορροπίας και δεν είναι εφικτή η ανακατασκευή τους με
ηπιότερα μέσα. Στις παραπάνω περιπτώσεις, η ανακατασκευή θα γίνεται στην αρχική τους μορφή, με διατήρηση
των υψομέτρων όλων των δαπέδων στις υφιστάμενες
στάθμες και με χρήση υλικών συμβατών με τον παραδοσιακό χαρακτήρα των κατασκευών (π.χ. ξύλινη κερα-
μοσκεπή και ξύλινη προεξοχή, ξύλινα κουφώματα, κ.λπ.).
Στην περίπτωση της ανακατασκευής είναι, επίσης, δυνατή, η χρήση οπλισμένου σκυροδέματος, εφόσον αυτή
τεκμηριωθεί επαρκώς και γίνει ιδιαίτερη αναφορά στον
τρόπο σύνδεσης του με την υφιστάμενη περιμετρική
λιθοδομή, η οποία, όπως προαναφέρθηκε, διατηρείται
και συντηρείται. Αντιστοίχως, δίνεται η δυνατότητα ανακατασκευής των δύο υπόσκαφων ανεξάρτητων χώρων
του περιβάλλοντος χώρου με νέο φέροντα οργανισμό,
με διατήρηση, όπως και παραπάνω, των υψομέτρων δαπέδου τους και οροφής τους στις υφιστάμενες στάθμες,
γ) η δυνατότητα αναδιάρθρωσης χώρων (εσωτερικά),
έτσι ώστε να εξυπηρετούνται οι ανάγκες και οι λειτουργίες ενός βιώσιμου κτιρίου, χωρίς να αλλοιώνονται οι
κύριες όψεις του (ανατολική και δυτική). Οι εσωτερικές
διαρρυθμίσεις - κατασκευές να γίνονται με αναστρέψιμες κατασκευές. Αντίστοιχα, δίνεται η δυνατότητα νέας
οργάνωσης των εσωτερικών χώρων των δύο υπόσκαφων ανεξάρτητων κατασκευών που υφίστανται στον
περιβάλλοντα χώρο,
δ) η δυνατότητα κατασκευής δεύτερου κτίσματος στη
θέση που εκτιμάται πως υπήρχε στη βόρεια πλευρά και
σε επαφή με το χαρακτηριζόμενο ως διατηρητέο κτήριο,
μετά από έρευνα, ανάλυση- τεκμηρίωση και εντοπισμό
στοιχείων προς την κατεύθυνση αυτή και εφόσον δεν
παραβιάζονται οι διατάξεις που ισχύουν για την περιοχή,
στην οποία εμπίπτει το υπό διατήρηση κτήριο, καθώς και
οι ισχύοντες για την περιοχή όροι δόμησης και χρήσης,
ε) η δυνατότητα κατασκευής ανελκυστήρα, σε νέο
κατακόρυφο μεταλλικό φορέα, στατικά ανεξάρτητο
από το αρχικό, προς διατήρηση, κτήριο, σύμφωνα με
τις ισχύουσες διατάξεις και εφόσον δεν παραβλάπτεται
η αρχιτεκτονική φυσιογνωμία του,
στ) η δυνατότητα νέας οργάνωσης των ανοιγμάτων
της νότιας και βόρειας όψης, ανάλογα με τις ανάγκες
που θα προκύψουν από το σχεδιασμό των χώρων του
κτηρίου, με ίδια υλικά και με μορφή που να εναρμονίζονται με τα μορφολογικά στοιχεία των υπόλοιπων όψεων
του. Αντίστοιχα, δίνεται η δυνατότητα νέας οργάνωσης
των ανοιγμάτων της δυτικής όψης των δύο υπόσκαφων
ανεξάρτητων χώρων στον περιβάλλοντα χώρο,
ζ) η συντήρηση ή επισκευή των εσωτερικών ξύλινων
υαλοστασίων σε ισόγειο και όροφο. Σε περίπτωση που
κριθεί απαραίτητη η αποκατάστασή τους, να επανασχεδιαστούν με την ίδια μορφή και υλικό (ξύλο) με τα
υφιστάμενα,
η) αλλαγή χρήσης, η οποία επιτρέπεται από το Γενικό
Πολεοδομικό Σχέδιο και τα ειδικότερα διατάγματα καθορισμού χρήσεων γης της περιοχής, με κριτήριο όμως
αυτή, να προσαρμόζεται στις αξίες των προς διατήρηση
στοιχείων (κτήριο και κατασκευές περιβάλλοντος χώρου)
και όχι το αντίθετο.
4. Επιβάλλονται:
α) Η απομάκρυνση όλων των στοιχείων που προσβάλλουν και αλλοιώνουν τις όψεις του κτηρίου ή δημιουρ-
γούν φθορές στην κατασκευαστική δομή του, όπως ο
υφιστάμενος εξώστης από οπλισμένο σκυρόδεμα που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 253/23.04.2024
διαμορφώνεται στη δυτική όψη του, στην 3η στάθμη του
ορόφου. Ο εν λόγω εξώστης, θα πρέπει κατασκευαστεί
εκ νέου, σύμφωνα με τα γεωμετρικά χαρακτηριστικά του
αετωματικού πρόπυλου που διαμορφώνεται στο σημείο
αυτό, ως πρόβολος ξύλινου φορέα με ξύλινο δάπεδο από
σανίδες και μεταλλικό κιγκλίδωμα,
β) η συντήρηση όλων των λίθινων τοιχοποιιών με
χρήση συμβατών υλικών και αποκατάσταση των φθαρμένων ξυλοδεσιών με νέες ξύλινες. Ήπιες επεμβάσεις
ενίσχυσης, ώστε να αποκατασταθούν φθορές (ρωγμές
τοιχοποιίας, απώλεια υλικού, κ.λπ.), να συμπληρωθούν
τα κενά και να συνδεθούν οι διακοπές στις λιθοδομές
του, ώστε να εξασφαλίζεται η συνοχή, η συνεκτικότητα
και η αντοχή,
γ) η συντήρηση ή επισκευή όλων των αξιόλογων
στοιχείων του κελύφους του κτηρίου και των στοιχείων
και κατασκευών του περιβάλλοντος χώρου του (στέγη,
εξωτερικά κουφώματα, κλίμακες, διάτρητα στηθαία, διάκοσμος, κ.λπ.). Σε περίπτωση που κριθεί απαραίτητη η
αποκατάστασή τους, να επανασχεδιαστούν με την ίδια
μορφή και υλικό με τα υφιστάμενα.
5. Απαγορεύονται:
α) Η αφαίρεση ή καταστροφή των επιμέρους αρχιτεκτονικών ή διακοσμητικών στοιχείων του χαρακτη-
ριζόμενου ως διατηρητέου κτηρίου και στοιχείων και
κατασκευών του περιβάλλοντος χώρου του και γενικά
κάθε επέμβαση που θίγει τον αρχιτεκτονικό χαρακτήρα
και αλλοιώνει τη μορφή τους,
β) η στερέωση συσκευών μηχανολογικού εξοπλισμού
(π.χ. μηχανισμών θέρμανσης - ψύξης, κ.λπ.), στη στέγη
και στις κύριες όψεις του κτηρίου (ανατολική και δυτική),
καθώς και
γ) η τοποθέτηση φωτεινών ή μη επιγραφών και διαφημίσεων, στη στέγη και στις κύριες όψεις του κτηρίου
(ανατολική και δυτική), πλην των αναγκαίων, περιορισμένων διαστάσεων επιγραφών, στην ελληνική γλώσσα,
που υποδηλώνουν τη χρήση τους.
6. Για οποιαδήποτε επέμβαση στο διατηρητέο κτήριο
του θέματος και στον περιβάλλοντα χώρο αυτού, απαιτείται ο έλεγχος των σχετικών μελετών από το οικείο
Συμβούλιο Αρχιτεκτονικής και η έγκριση αυτών από το
Τμήμα Παραδοσιακών Οικισμών και Διατηρητέων Κτιρίων της Διεύθυνσης Περιβάλλοντος, Πολιτισμού και Πο-
λιτιστικής Κληρονομιάς και Αθλητισμού του Υπουργείου
Εσωτερικών (τομέας Μακεδονίας - Θράκης).
Διευκρινίζεται ότι, με εγκύκλιο του Υπουργείου Εσωτερικών (τομέας Μακεδονίας και Θράκης) μπορούν να
ορίζονται εργασίες ή επεμβάσεις σε διατηρητέα κτήρια,
για τις οποίες δεν θα απαιτείται έγκριση της αρμόδιας
υπηρεσίας του.
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 253/23.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 253/23.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 3 Απριλίου 2024
Ο Υφυπουργός
ΕΥΣΤΑΘΙΟΣ ΚΩΝΣΤΑΝΤΙΝΙΔΗΣ
Ι
Αριθμ. 189226
(2)
Κήρυξη ως αναδασωτέας, έκτασης εμβαδού 0,25
στρεμ., στη θέση «Βραχάκι», οικισμού ΟΣΜΑΕΣ,
Κοινότητας Μαλεσίνας, Δήμου Λοκρών, Π.Ε. Φθιώτιδας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την παρ. 1 του άρθρου 38 και τις παρ. 1 και 3 του
άρθρου 41 του ν. 998/1979 «Περί προστασίας των δασών
και των δασικών εν γένει εκτάσεων της Χώρας» (Α’ 289).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας
(ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δί-
καιο της Οδηγίας (ΕΕ) 2018/1972) και άλλες διατάξεις»
(Α’ 184).
4. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
5. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας ’’Ελλάδα 2.0’’, Εθνική Σύνταξη Ομογενών
και άλλες επείγουσες διατάξεις» (Α’ 63).
6. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τροποποι-
ήθηκε με το π.δ. 29/2022 (Α’ 77).
8. Την υπό στοιχεία οικ. ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
9. Την υπό στοιχεία ΥΠΕΝ/ΔΔΥ/48478/3594/16.5.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
10. Την υπό στοιχεία ΥΠΕΝ/ΔΔΥ/62511/4542/17.6.2022
απόφαση του Υπουργού Περιβάλλοντος και Ενέργειας
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β’ 3145).
11. Την υπό στοιχεία ΥΠΕΝ/ΔΝΕΠ/83988/2740/
25-8-2022 κοινή απόφαση του Υπουργού και του Υφυπουργού Περιβάλλοντος και Ενέργειας και του Γενικού
Γραμματέα Δασών του Υπουργείου Περιβάλλοντος και
Ενέργειας «Εξουσιοδότηση υπογραφής ’’Με εντολή
Υπουργού’’ του Υπουργού Περιβάλλοντος και Ενέργειας,
’’Με εντολή Υφυπουργού’’ του Υφυπουργού Περιβάλλοντος και Ενέργειας και ’’Με εντολή Γενικού Γραμματέα
Δασών’’ του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του ΥΠΕΝ, στους Προϊσταμένους των Επιθεωρήσεων
Εφαρμογής Δασικής Πολιτικής και στους Προϊσταμένους των Διευθύνσεων, Δασαρχείων και Τμημάτων που
υπάγονται σε αυτές» (Β’ 4528).
12. Τις υπ’ αρ. 160417/1180/8-7-1980 και 182447/3049/
24-9-1980 εγκύκλιες διαταγές του Υπουργείου Γεωργίας,
σχετικά με την κήρυξη εκτάσεων ως αναδασωτέων.
13. Την υπ’ αρ. 182732/12-4-2024 εισήγηση του Δασαρχείου Αταλάντης, από την οποία προκύπτει ότι η
βλάστηση της έκτασης που αναφέρεται στο θέμα καταστράφηκε από παράνομη εκχέρσωση και κατάληψη
και πριν τον χρόνο καταστροφής της είχε δασική μορφή
κατά την έννοια της παρ. 4 του άρθρου 3 του ν. 998/1979,
καλυπτόμενη από αείφυλλα πλατύφυλλα (πρίνος, σχίνος,
χρυσοξυλιά, κουμαριά και αγριελιά) και μεμονωμένων
ατόμων χαλεπίου πεύκης και ως εκ τούτου, επιβάλλεται
η κήρυξή της ως αναδασωτέας, αποφασίζουμε:
Κηρύσσουμε ως αναδασωτέα, έκταση δασικού χαρακτήρα της παρ. 4 του άρθρου 3 του ν. 998/1979, εμβα-
δού 0,25 στρεμ., στη θέση «Βραχάκι», οικισμού ΟΣΜΑΕΣ,
Κοινότητας Μαλεσίνας, Δήμου Λοκρών, Π.Ε. Φθιώτιδας,
της οποίας η βλάστηση καταστράφηκε από παράνομη
εκχέρσωση και κατάληψη, όπως απεικονίζεται στο συνημμένο από 03-04-2024 τοπογραφικό διάγραμμα, κλί-
μακας 1:1000, το οποίο αποτελεί αναπόσπαστο μέρος
της παρούσας, και προσδιορίζεται επακριβώς από τις
αντίστοιχες συντεταγμένες σε ΕΓΣΑ ’87.
Η ανωτέρω συνολική έκταση συνορεύει:
Ανατολικά: Με χώρο πρασίνου του οικισμού ΟΣΜΑΕΣ.
Δυτικά: Με χώρο πρασίνου του οικισμού ΟΣΜΑΕΣ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 253/23.04.2024
Βόρεια: Κατά μέρος με χώρο πρασίνου του οικισμού ΟΣΜΑΕΣ και κατά μέρος με οδό 57 του οικισμού
ΟΣΜΑΕΣ.
Νότια: Με χώρο πρασίνου του οικισμού ΟΣΜΑΕΣ.
Σκοποί της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της δασικής βλάστησης. Η αποκατάσταση της βλάστησης θα γίνει με φυσική αναγέννηση ή
με πρόγραμμα τεχνητής αναγέννησης.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 253/23.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 253/23.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Λαμία, 16 Απριλίου 2024
Με εντολή Γενικού Γραμματέα Δασών
Η Προϊσταμένη της Επιθεώρησης Εφαρμογής
Δασικής Πολιτικής Θεσσαλίας - Στερεάς Ελλάδας
ΖΩΗ ΦΤΙΚΑ

[Source: 20240400253.pdf | Tokens: 16313]